burgasdotpro/wikipedia huggingface dataset:
Boris Jefimovič Jefimov

Boris Jefimovič Jefimov, pôvodným menom "Fridľand", rus. "Борис Ефимович Ефимов (Борис Хаимович Фридлянд)", (* 28. september (11. október) 1900, Kyjev – † 1. október 2008, Moskva) bol sovietsky karikaturista židovského pôvodu, známy predovšetkým svojimi propagandistickými kresbami z obdobia 2. svetovej a neskôr studenej vojny. Dlhoročne pôsobil ako vedúci výtvarník denníka Izvestija.
Postminimalizmus

Postminimalizmus je umelecký smer vo výtvarníctve a hudbe. Tento termín vytvoril Robert Pincus-Witten v 1971.
Výtvarné umenie.
Postminimalizmus je výtvarná tendencia (výtvarný smer), ktorá vznikla na jednej strane ako pokračovanie minimalizmu, na druhej strane ako odmietnutie jeho rigídnosti. Kým v minimalizme sa forma stáva obsahom, v postminimalizme znovu môžeme vystopovať sebareflexiu autora, príklon k podvedomiu, erotike, oznamuje sa čiastočne rodovosť. Začiatky postminimalizmu datujeme po roku 1966 najmä u autorov akými boli Eva Hesse (1936 – 1970) a Richard Serra (1939). Postminimalizmus sa realizuje v oveľa širšom technologickom spektre, používa gumu, plsť, textilné látky, povrazy, plastické hmoty, sadru...
V Česku a na Slovensku sa postminimalizmus prejavil najmä v tvorbe Stanislava Kolíbala (1925) – Oprená tyč, 1970, (NG Praha) a Márie Bartuszovej (1936 – 1996), pre ktorú je typická „organická plastika“ – Bez názvu, 1970 – 87. Pre oboch sú príbuzné materiálové východiská v drevených trámoch, sadre, povrazoch... V 70-tych rokoch evidujeme najmä Biely priestor v bielom priestore (1973-74) autorskej trojice Stano Filko (1937), Miloš Laky (1948 – 1975) a Ján Zavarský (1948), v ktorom nadväzujú na dielo Kazimíra Maleviča. Po roku 1989 je to Blažej Baláž (1958) a jeho Nádych a výdych 1 (1991), Bez názvu (1991) a Dematerializácia (1992), ako aj jeho veľkorysé oknové inštalácie v budovách viacerých galérií (GJK Trnava 1992, GMAB Trenčín 1993, GMB Bratislava 1993). Postminimalizmus je prítomný aj v jeho maľbách (dvojitý monochróm – mak, alebo piliny z mincí na olejovej farbe) – Makové pole (2001/02). Neskôr je to I. Németh (1963) a jej Naše sny (1996).
Geometrická abstrakcia

Geometrická abstrakcia je nefiguratívne umenie, ktoré vzniká ako odnož abstraktného umenia po roku 1910. 
Forma abstraktného umenia založená na používaní geometrických foriem niekedy, hoci nie vždy, umiestnených do ne-iluzionistického priestoru a kombinovaných do ne-objektívnych (nereprezentatívnych) skladieb. Hoci žáner bol na začiatku dvadsiateho storočia popularizovaný avantgardnými umelcami, podobné motívy sa už od pradávna používajú v umení.
Základnými priekopníkmi geometrickej abstrakcie boli Kazimir Severinovič Malevič, František Kupka, Piet Mondrian a Vasilij Vasilievič Kandinskij.
Neskôr sa delí suprematizmus, De Stijl, konkrétne umenie, Op art, Hard Edge, minimalizmus, postminimalizmus, Neo-geo, postgeometrická abstrakcia.
Vybraní umelci.
Umelci, ktorí pracovali vo veľkej miere v oblasti geometrickej abstrakcie, zahŕňajú:
Snegovoj

Snegovoj () je neaktívny štítový vulkán, nachádzajúci sa v severnej časti pohoria Stredokamčatský chrbát na polostrove Kamčatka, asi 10 km severovýchodne od vulkánu Ostryj. Masív vulkánu má výšku 2 169 m, je tvorený prevažne bazaltovými horninami a jeho vrchol je trvalo zaľadnený. Vek vulkánu sa odhaduje na neskorý pleistocén až raný holocén.
Postgeometrická abstrakcia

Postgeometrická abstrakcia je druh abstraktného umenia. Je to odnož novej geometrie, ktorá kombinuje prvky dadaizmu, postkonceptualizmu, postmoderny s východiskami geometrickej abstrakcie. Príznačná je pre ňu rafinovane, skryto alebo otvorene aktikulovaná sémantika s postindustriálnymi, znakovými, archetypovými či spoločenskými kódmi. Za jej hlavných predstaviteľov môžeme považovať amerického maliara Petra Halleyho (1955) s jeho celami a okruhmi. V európskom kontexte sú to Gerwald Rockenschaub (1952), Imi Knoebel (1945), Helmut Federle (1944), maďarský maliar Imre Bak (1939). Novú sémantiku, ktorá by v šesťdesiatych a sedemdesiatych rokoch v geometrickom umení bola úplne nepatričná, programovo priniesla do slovenského umenia predovšetkým Mária Balážová (1956) s jej novou významovosťou v cykloch Plynutie (1992-94), Hadia geometria (od roku 1994) a Chaos (od roku 2006). Ide aj o prvý príklad ženskej geometrie, na rozdiel od napr. Sarah Morris sú u Balážovej jasné genderové profilácie. Použitím veľkých formátov obrazov docielila M. Balážová efekty maliarskych plátien hard edge. Formálne „prečítanie“ jej obrazových skladieb poukazuje na možnosti postkonštruktivistickej a postgeometrickej abstrakcie. Postgeometrickej abstrakcii sa venuje aj Blažej Baláž (1958) v cykloch Pamäť a Mandaly, ako aj Roman Gajdoš (1983), ktorý sa okrem umeleckej činnosti venuje uvedenému fenoménu aj teoreticky. V rámci stredoeurópskeho priestoru teda zaznamenávame celkom osobitý prístup, ktorý by sme mohli definovať ako Post-Geo.
Rika Fudžiwarová

Rika Fudžiwarová, jap."藤原 里華 - Fujiwara Rika", (* 19. september 1981, Tokio, Japonsko) je súčasná japonská profesionálna tenistka . Počas svojej profesionálnej kariéry vyhrala 6 turnajov ITF v dvojhre a 14 turnajov vo štvorhre.
André-Jacques Garnerin

André-Jacques Garnerin (* 31. január 1769, Paríž, Francúzsko – † 18. august 1823, Paríž, Francúzsko) bol francúzsky vynálezca padáka.
Jeho prvé experimenty boli založené na zariadeniach tvaru dáždnika. Bol zajatý britským vojskom počas prvej fázy napoleonských vojen v rokoch 17921797, vydaný Rakúšanom a väznený v Budíne tri roky.
Po svojom prepustení sa zapojil do letu teplovzdušnými balónmi. Svoj prvý zoskok uskutočnil s hodvábnym padákom 22. októbra 1797 z balóna nad Parc Monceau v Paríži. Po zoskoku z 900-metrovej výšky pristal bez zranenia pred užasnutým davom. 3.4. októbra 1803 so svojím balónom preletel vzdialenosť 395 km medzi Parížom a Luxemburgom. Jeho manželka Jeanne-Geneviève bola prvou ženou, ktorá zoskočila padákom.
Zahynul pri stavbe balóna v Paríži vo veku 54 rokov po zásahu trámom.
Lady Sovereign

Lady Sovereign, vlastným menom Louise Amanda Harman (* 19. december 1985, Wembley), je anglická MC.
V detstve sa venovala futbalu, ale vážny úraz na strednej škole ju zbavil možnosti ďalšej hry. Vo veku 14 rokov začala písať rapové skladby a zverejňovala ich na internete, na fóre fanúšikov britskej skupiny So Solid Crew. Vďaka tomu spoznala DJ Frampstera, s ktorým čoskoro začala spolupracovať. O dva roky neskôr ju vyhodili zo školy. Účinkovala v seriáli o mladých MC, vďaka čomu sa o ňu začal zaujímať londýnsky producent Medasyn. Jej debutový album "Public Warning" vydalo hip-hopové hudobné vydavateľstvo Def Jam v októbri 2006. Neskôr jej vyšlo EP s názvom Vertically Challenged. V roku 2009, v Apríli by jej mal vyjsť druhý album a bude sa volať Jigsaw. Promo klip k prvej pesničke z tohto albumu je hotový, a pesnička I got zou dancing uzrela svetlo sveta 12. Decembra 2009.
Rodina.
Jej matka je Lynette Parsons a otec Aden Harman. Má taktiež dvoch súrodencov, staršiu sestru Chloe a mladšieho brata Richie.
Irina Spîrleová

Irina Spîrleová (; * 26. marec 1974, Bukurešť, Rumunsko) je bývalá rumunská profesionálna tenistka. Počas svojej kariéry vyhrala 4 turnaje WTA v dvojhre a 6 turnajov vo štvorhre.
Lovre Vulin

Lovre Vulin (* 9. februára 1984, Pakoštane) je chorvátsky futbalový obranca, momentálne pôsobiaci v českom klube Slovan Liberec.
Vulin je obranca väčšinou hrajúci na ľavej strane obrany. Už za kariéru prešiel takými klubmi ako HNK Hajduk Split alebo Standard Liège. V zime 2008 prišiel na testy do pražskej Slavie. Premiéru v jej drese si odbil v zápase Tipsport ligy proti Českým Budejoviciam.
Generali Ladies Linz 2008

Generali Ladies Linz 2008 bol tenisový turnaj okruhu WTA, ktorý sa hral na dvorcoch Intersport Arena v Linzi v Rakúsku od 20. októbra do 26. októbra 2008. Titul získala Srbka Ana Ivanovićová, ktorá vo finále porazila Rusku Zvonariovovú 6-2 6-1. Bol to jej 8. titul v dvojhre na okruhu WTA.
Dvojhra.
Nasadenie.
V zozname sú nasadené hráčky. 
Štvorhra.
Nasadenie.
V zozname sú nasadené páry.
Severnyj

Severnyj (Северный) je názov v súčasnosti neaktívneho štítového vulkánu, nachádzajúceho sa v severnej časti pohoria Stredokamčatský chrbát na západe polostrova Kamčatka. Masív 1 936 m vysokej sopky je tvorený prevažne bazaltovými horninami a na jeho juhozápadnom, resp severovýchodnom svahu sa nachádzajú dva troskové kužele. Vek poslednej erupcie bol rádiometrickým datovaním stanovený na 3 500 rokov.
Iettunup

Iettunup () je v súčasnosti neaktívny vulkanický komplex, nachádzajúci sa v severnej časti pohoria Stredokamčatský chrbát na Kamčatke. Je to najsevernejšie položená neskoroštvrtohorná vulkanická štruktúra pohoria. Komplex tvorí dvojica prekrývajúcich sa štítových vulkánov ("Iettunup" - 1 340 m a "Lamutskij" - 1 198 m), budovaných prevažne bazaltami až bazaltovými andezitmi. Vek poslednej erupcie nie je známy, no odhaduje sa na koniec pleistocénu, až začiatok holocénu.
Vojampoľskij

Vojampoľskij () je vulkanický komplex, nachádzajúci sa v severnej časti pohoria Stredokamčatský chrbát na polostrove Kamčatka. Komplex tvorí dvojica štítových vulkánov ("Vojampoľskij" - 1 225 m a "Chachtana" - 1 217 m) a budovaný je prevažne bazaltovými až bazaltovo-andezitovými horninami. Vek poslednej erupcie komplexu nie je známy.
Česká cesta

Česká cesta (lat. "Via Bohemica") bola významná starobylá obchodná cesta, spájajúca Prahu s Budínom, prechádzajúca územím dnešného juhozápadného Slovenska. Bola súčasťou dlhšej európskej obchodnej cesty, vedúcej od Bosporu až k brehom Atlantického oceánu. V čase mieru slúžila cesta na medzimestskú a medzištátnu obchodnú výmenu, v časoch vojen aj na vojenské ťaženia, často s ťažkými následkami pre obyvateľov priľahlých regiónov.
História.
Cestu oficiálne ustanovili ako európsku obchodnú magistrálu uhorský kráľ Karol Róbert a český kráľ Ján Luxemburský na rokovaní vo Vyšehrade na prelome rokov 1335/1336. Obchádzala Viedeň a bola súčasťou ich spojenectva proti Rakúsku. Oficiálna trasa cesty však len nadviazala na dávno predtým používané cesty a zásadný strategický význam mala už za čias pred a počas Veľkej Moravy, kedy tvorila spojnicu Moravského a Nitrianskeho kniežatstva.
Za čias Uhorska mala cesta najväčší význam v 14. a 15. storočí. Uhorskí králi vybudovali na jej ochranu sieť pevností a strážnych hradov. Na ceste bolo zakázané svojvoľne vyberať clo a mýto, obchodníci mali mať zabezpečený voľný a bezpečný priechod.
Medzinárodný význam cesty začal upadať po dobytí Budína Turkami v roku 1541, na lokálny obchod sa však v menšej miere využívala aj počas ďalších storočí.
Trasa.
Trasa cesty na území dnešného Slovenska: Štúrovo (prievoz cez Dunaj) – Dvory nad Žitavou (brod cez Žitavu) – Nové Zámky – Sereď (brod cez Váh) – Trnava – Trstín – Buková- Prievaly (horský priesmyk cez Malé Karpaty) – Jablonica – Senica – Holíč – Kátov (brod cez Moravu).
Strážne hrady, súvisiace s Českou cestou: Šintava (prestavaný), Smolenice (prestavaný), Ostrý Kameň (ruina), Korlátka (ruina), Šaštín (zaniknutý), Holíč (prestavaný).
Tatárska omáčka

Tatárska omáčka je majonéza ochutená dijónskou horčicou, nadrobno nakrájanými sterilizovanými uhorkami, kaparami a cibuľou. Dochucuje sa citrónovou šťavou. Hodí sa ako príloha, resp. dochucovadlo k mnohým pokrmom, hlavne vyprážaným. Na tieto účely je vhodnejšia ako majonéza práve kvôli chuti, ktoré vzniknú kombináciou viacerých ingrediencií. Nikdy nebýva pikantná. Nikdy neobsahuje mlieko a jeho rôzne varianty ako je jogurt, kyslá smotana atď. Nikdy neobsahuje cesnak, ktorý je spolu s majonézou základom inej omáčky Aïoli. Je pomenovaná po Tatároch. 
Je bežne k dispozícii v obchodoch s potravinami a je možné ju vyrobiť aj doma. V tomto prípade je vhodné spotrebovať ju čo najskôr po zhotovení, pretože pridanie čohokoľvek do majonézy ju kontaminuje baktériami, čo prudko skracuje jej životnosť.
Imrich Winter

Imrich Winter (* 10. október 1878, Šahy – † 26. jún 1943, Bratislava) bol slovenský múzejník, zakladateľ „Muzeálnej spoločnosti“ v Piešťanoch. Brat Ľudovíta Wintera.
Kaikohe (sopka)

Kaikohe (alebo Bay of Islands) je vulkanické pole, tvorené asi 30-timi erupčnými centrami (troskovými kužeľmi a s nimi asociovanými lávovými prúdmi), nachádzajúce sa v severnej časti novozélandského Severného ostrova. Pole je tvorené prevažne bazaltovými horninami, s výnimkou ryolitového lávového dómu "Putahi". Vek poľa Kaikohe sa odhaduje na neskorý pleistocén až raný holocén, vulkanizmus sa s časom posúval smerom na juho východ poľa. Posledná erupcia sa odohrala približne pred 1 600 rokmi (± 300 rokov, troskový kužeľ "Te Puke").
Finančný nástroj

Finančný nástroj je každá zmluva, ktorej výsledkom je vznik finančného
majetku (=finančného aktíva) jednej zmluvnej strany a finančného záväzku alebo majetkového nástroja (=podielového nástroja) druhej zmluvnej strany (definícia podľa IAS 32 a Smernice Európskeho parlamentu a Rady 2006/49/ES). Zjednodušene možno teda povedať, že finančný nástroj je obchodovateľný cenný papier, podielový list, nástroj finančného trhu alebo derivát.
Definícia podľa IAS 32.
"Finančný nástroj je každá zmluva, ktorej výsledkom je vznik finančného majetku v jednej jednotke a finančného záväzku alebo majetkového nástroja v druhej jednotke."
Súviace definície na účely IAS 32:
Zmluva je dohoda, ktorá zaväzuje dve alebo viacero strán, má zrejmé ekonomické dôsledky a zúčastnené strany sú povinné ju dodržiavať; nemusí mať nevyhnutne písomnú podobu. Zmluvný vzťah nemusí vzniknúť iba priamo, ale aj napr. na základe zaužívanej praxe účtovnej jednotky v minulosti a podobne.
Finančný majetok je každý majetok, ktorý je:
"*Poznámka: V slovenskom preklade IAS 32 použitom v Úradnom vestníku je omylom namiesto slova "nederivátovým" napísané slovo "derivátovým". V anglickom origináli je výraz "non-derivative"."
Finančný záväzok je každý záväzok, ktorý je:
Majetkový nástroj je akákoľvek zmluva, ktorá potvrdzuje zostatkový
podiel na majetku jednotky po odpočítaní všetkých jej záväzkov.
Definícia podľa slovenského Zákona o cenných papieroch.
V slovenskom zákone o cenných papieroch sú finančné nástroje na rozdiel od IAS 32 definované nie opisom, ale taxatívne, a to takto:
"Finančnými nástrojmi sú:"
Burza cenných papierov

Burza cenných papierov (iné názvy: efektová burza; skrátene burza (v užšom zmysle); nepresne (vplyvom angličtiny) akciová burza (v širšom zmysle); po anglicky "(organized) securities exchange, stock exchange") je burza (vysoko organizované zhromaždenie osôb konajúce sa pravidelne na určitom mieste a v určenom čase), na ktorej sa obchoduje s cennými papiermi, resp. v širšom zmysle s finančnými nástrojmi (pozri Poznámku v článku Burza), podľa platných pravidiel a burzových predpisov.
Definícia podľa slovenského práva.
Podľa Zákona o burze cenných papierov (zák. č. 429/2002 Z.z.) platí okrem iného:
"§2 (1) Burza je akciová spoločnosť so sídlom na území Slovenskej republiky, ktorá organizuje regulovaný trh" [pozri nižšie] "vrátane podmienečného obchodovania pred vydaním cenného papiera a zabezpečuje s tým súvisiace činnosti a ktorá má na výkon tejto činnosti povolenie na vznik a činnosť burzy udelené podľa tohto zákona."
"§2 (2) Burza môže okrem činností podľa odseku 1 vykonávať, ak ich má uvedené v povolení, tieto ďalšie činnosti: (a) organizovať mnohostranný obchodný systém, (b) organizovať na určenom mieste a v určenom čase primárny trh, ak emitent súčasne s vydávaním cenných papierov alebo iných finančných nástrojov žiada o ich prijatie na trh burzy, (c) zabezpečovať činnosti súvisiace s činnosťami podľa písmen a) a b) a činnosťami podľa osobitného zákona."
Súvisiace definícia zo zákona:
" Regulovaným trhom je mnohostranný systém organizovaný organizátorom regulovaného trhu na účely spájania alebo umožnenia spájania záujmov viacerých osôb nakupovať a predávať finančné nástroje v rámci systému a v súlade s pevne určenými pravidlami spôsobom, ktorého výsledkom je uzavretie obchodu s finančnými nástrojmi prijatými na obchodovanie podľa pravidiel tohto systému a ktorý funguje pravidelne a v súlade s týmto zákonom."
Delenie.
Podľa predmetu obchodovanie najmä:
Ďalej pozri analogicky aj delenia v článku burza.
Príklady.
Na Slovensku existuje:
Světlík (okres Český Krumlov)

Světlík je obec v Česku v okrese Český Krumlov v Juhočeskom kraji. 1. januára 2012 tu žilo 221 obyvateľov, z toho 113 mužov a 108 žien, pričom priemerný vek v obci bol 37,6 roka (muži 37,3 roka, ženy 37,9 roka).
Whangarei (sopka)

Whangarei je vulkanické pole, nachádzajúce sa na novozélandskom Severnom ostrove, neďaleko prístavu Whangarei. Pole je tvorené niekoľkými troskovými kužeľmi a s nimi asociovanými lávovými prúdmi štvrtohorného veku. Najstaršie horniny majú pôvod v miocéne, ide viac o kyslé horniny ako dacity a ryolity, mladšie horniny sú viac bázické – bazalty. Posledná erupcia sa odohrala približne pred 30 000 rokmi.
Tetralógia

Tetralógia je séria štyroch umeleckých diel, obyčajne literatúry (napr. "The Alexandria Quartet"), hudobných diel alebo filmu, ktorá rozvíja jednu tému v štyroch častiach. 
Hudobná (operná) tetralógia, prvý ju predstavil Richard Wagner.
Strážov (národná prírodná rezervácia)

Strážov je národná prírodná rezervácia v správe Štátnej ochrany prírody Strážovské vrchy.
Chránené je geomorfologicky pôsobivé územie, rozkladajúce sa vo vrcholových partiách Strážovských vrchov v katastrálnom území obcí Zliechov, Pružina a Čičmany V okresoch Ilava, Považská Bystrica a Žilina, prevažne v okolí najvyššieho vrcholu pohoria (Strážov - ). Národná prírodná rezervácia bola vyhlásená v roku 1981 a rozloha územia s 5. stupňom ochrany je . Je súčasťou Chránenej krajinnej oblasti Strážovské vrchy. Ochranné pásmo nebolo určené.
Nachádza sa tu aj druhý najväčší vrchol tohto pohoria (na mape nie je pomenovaný - je určená len výšková kóta) ktorý dosahuje výšku Chránený je výskyt krasových javov (bralá, jaskyne, priepasti a vodopády), zachovalých lesných spoločenstiev s ojedinelými výskytami druhov fauny a flóry.
Alestorm

Alestorm je škótska power/folk metalová hudobná skupina ktorá vznikla v roku 2004 pod názvom "Battleheart".
Biografia.
Kapelu založili Gavin Harper a Christopher Bowes pod názvom Battleheart. Battleheart nahrali svoje prvé EP začiatkom roku 2006. Neskôr sa ku kapele pripojili Dani Evans (basová gitara) a Doug Swierczek (bicie). Krátko nato odohrala kapela svoj prvý koncert. Druhá EP bola vydaná ešte toho istého roku. Skladba „Set Sail And Conquer“ bola súčasťou kompilácie Metal Hammer's "Battle Metal V" CD ktorú tvorili skladby od kapiel ako Týr, Firewind, HammerFall a Blind Guardian.
Začiatkom roku 2007 opustil kapelu z osobných dôvodov bubeník Doug Swierczek. Nahradil ho Ian Wilson zo skupiny Catharist. Ešte v roku 2007 podpísala kapela zmluvu s rakúskym vydavateľstvom Napalm Records a premenovala sa na Alestorm. Ich debutový album "Captain Morgan's Revenge" bol vydaný začiatkom roku 2008. Skladba „Captain Morgan's Revenge“ sa tiež nachádzala na kompilácií "Metal Hammer's Battle Metal VI".
V septembri 2008 oznámil Bowes na oficiálnych internetových fórach festivalu Bloodstock odchod zakladajúceho člena kapely Gavina Harpera. Odchod bol neskôr potvrdený Harperom správou na oficiálnom MySpace skupiny. Dočasnou náhradou za Harpera sa stal Tim Shaw, ten však po odohratí niekoľkých koncertov kapelu opustil. Následne po odchode Shawa prestal Dani Evans zastávať post basgitaristu a začal hrať na gitaru. Ku kapele sa pridal basgitarista Gareth Murdock zo skupiny Waylander.
Quảng Bình

Quảng Bình je provincia vo Vietname. Správnym strediskom je mesto Dong Hoi. Na území provincie sa rozkladá Národný park Phong Nha-Ke Bang. V správnom stredisku sa nachádza letisko Dong Hoi.
I Am... Sasha Fierce

I Am... Sasha Fierce je tretí štúdiový album americkej speváčky Beyoncé, ktorý vyšiel 18. novembra 2008 prostredníctvom Music World Entertainment a Columbia Records.
Pohár federácie 2008 (Svetová skupina)

Svetová skupina je najvyššia úroveň súťaží Pohára Federácie v roku 2008.
David Shore

David Shore (* 3. júl 1959, London, Ontário, Kanada) je kanadský režisér a scenárista známy svojou produkciou pre televízne spoločnosti. Pôvodným povolaním je právnik. Bol producentom mnohých epizód kultového televízneho seriálu "Smer juh" a spolupracoval taktiež na seriáloch "Rodinné právo" alebo "Polícia New York". Jeho pravdepodobne najznámejší režisérsky počin je televízni seriál z lekárskeho prostredia "Dr. House", za ktorého získal niekoľko prestížnych ocenení.
Biografia.
Ako jediný z rodiny je súčasťou televízneho priemyslu. Jeho mladší bratia, dvojčatá, sú rabíni. Vyštudoval University of Toronto, kde študoval právo. Predtým, než sa odsťahoval do Los Angeles a dal sa na dráhu televízneho scenáristu, producenta a režiséra, vykonával v Kanade advokáciu. 
Predtým než sa stal producentom úspešného televízneho seriálu "Polícia New York" (pre ABC), za ktorý dostal dve ceny Emmy, bol producentom seriálu Smer juh. Jeho zrejme najvýznamnejší počin bola réžia, scenár a produkcia k televíznemu seriálu Dr. House (pre FOX). 
S manželkou Judy a tromi deťmi žije v Kalifornii.
Paul Attanasio

Paul Attanasio (* 14. november 1959, Bronx, New York, USA) je americký filmový a televízny scenárista a producent, ktorý aktuálne pracuje ako výkonný producent na televíznom seriáli "Dr. House".
Attanasio bol filmovým kritikom pre noviny Washington Post od 1984 do 1987. Prvé scenáre, ktoré napísal boli pre sitcom televízie CBS "Doctor Doctor" a kriminálno-dramatický seriál televízie NBS "Homicide: Life on the Street", ktorý aj sám vytvoril. V roku 1994 napísal scenár na Oscara nominovanej adaptáciue k dráme "Quiz Show". Neskôr napísal scenáre pre triler "Škandalózne odhalenie", gangsterský film "Donnie Brasco", sci-fi film "Guľa" a politický triler "Najväčšia hrozba". V roku 2000 sa vrátil do televízie a začal pracovať ako výkonný producent a navyše písal scenár pre drámu z nemocničného prostredia "Gideon's Crossing" a pilotnú epizódu pre "R.U.S.H."
V roku 2006 napísal scenár pre neúspešný film "The Good German", ktorý stratil milióny dolárov a bol zhoršením v jeho kariére.
Jeho manželka Katie Jacobsová je jeho produkčným partnerom.
Burzum

Burzum je jednočlenná black metalová skupina založená Vargom Vikernesom v roku 1989 v nórskom meste Bergen. Skupina sa veľmi rýchlo preslávila a stala sa black metalovou legendou. V roku 1993 bol však Varg Vikernes odsúdený za vraždu Euronymousa zo skupiny Mayhem, ktorej bol aj sám členom. Trest sa vyšplhal až na 21 rokov, keďže mu ešte bola priznaná vina za založenie požiarov v niekoľkých nórskych kostoloch. Počas svojho pobytu vo väzení nahral dva albumy, ktoré už však patria do žánru dark ambient.
Katie Jacobsová

Katie Jacobsová je americká televízna producentka a režisérka. Spolu s jej manželom Paulom Attanasiom vytvorili produkčnú spoločnosť Heel and Toe Films, kde vyrábajú televízny seriál televízie FOX "Dr. House" a v roku 2004 vyrábali "Century City". Jacobsová mala svoj režisérsky debut v seriáli "Dr. House", kedy režírovala tri epizódy z tretej série.
Bitweaver

bitweaver je open source redakčný systém určený pre vytváranie webstránok a ďalších online aplikácií napísaný v jazyku PHP. Je prispôsobiteľný pomocou štýlov a lokalizovaný do množstva jazykov. Na fungovanie vyžaduje HTTP server s podporou PHP a databázový systém (např. MySQL).
Bryan Singer

Bryan Singer (* 17. september 1965) je americký filmový režisér a producent. Singer získal prijatie u kritiky za jeho prácu na filme "Podozriví" a hlavne známy medzi fanúšikmi sci-fi a komiksov, za jeho prácu na prvom filme "X-Men" z dvoch a "Superman sa vracia".
Biografia.
Singer sa narodil v New York City a bol adoptovaný Grace (rodenou Sindenovou), aktivistkou životného prostredia, a Norbertom Daveom Singerovými, manažérom spoločnosti. Vyrástol v americko-židovskej domácnosti v Princeton Junction v New Jersey. Vyštudoval strednú školu West Windsor-Plainsboro High School South s maturitou v roku 1984. Na vysokej škole študoval výrobu filmov 2 roky na New Yorkskej škole vizuálneho umenia a neskôr filmové umenie na USC School of Cinematic Arts v Los Angeles. Herci Lori a Marc Singeroví sú jeho bratranci. Je Žid a bisexuál. Momentálne žije s herečkou Michelle Clunie, s ktorou má syna. Hovorí, že jeho životné skúsenosti z vyrastania ako menšiny ovplyvnili jeho filmy. Singer sa dlhodobo potýka s obvineniami sexuálneho obťažovania nezletilých chlapcov.
Cesta II. triedy 504 (Slovensko)

Cesta II. triedy 504 je cesta II. triedy na Slovensku, ktorá spája Modru a Nové Mesto nad Váhom. Jej celková dĺžka je 71,174 km. 
Priebeh.
Cestná komunikácia sa začína v Modre na križovatke s II/502, pokračuje križovatkou s III/1094, vstupuje do Budmeríc, kde sa križuje s III/1090, III/1095 a s III/1282 a prechádza do okresu Trnava, kde sa pred vstupom do Trnavy križuje s cestami III/1293 a III/1294. V Trnave sa križuje s III/1295, I/51, II/560 a III/1299. II/504 potom prechádza cez Malženice (III/1301 a III/1310). V hlohoveckom okrese sa križuje s III/1311 a III/1312 a prechádza do okresu Piešťany. Tu prechádza cez Veľké Kostoľany (III/1265 a III/1266) a Dubovany (III/1267), križuje sa s II/499 a III/1257 a vchádza do okresu Nové Mesto nad Váhom. Tu sa križuje s III/1228, III/1222, III/1231 a III/1229 v Čachticiach. Nasleduje Nové Mesto nad Váhom, kde sa križuje s III/1230, I/54 a III/1220.
Death

Death bola americká deathmetalová hudobná skupina pod vedením skladateľa, speváka a gitaristu Chucka Schuldinera, ktorý skupinu založil v roku 1983 v Orlande, na Floride, USA. Chuck bol jediným stabilným členom počas 18 ročného pôsobenia kapely. Ešte za svojho života si vyslúžil od recenzentov, publicistov, a hudobných znalcov prezývku "otec death metalu". Po smrti bol vyhlásený za legendu metalovej hudby všeobecne. Skupina je tzv. pionierom deathmetalovej hudby, pôvodcom mena žánru "death metal" a popri skupine Atheist aj spoluzakladateľom technického death metalu a progresívneho heavy metalu. Hudobne začínali v roku 1983 pod názvom "Mantas" s thrash metalom, neskôr už ako "Death" sa stali prvou kapelou považujúcou sa za death metalovú. V poslednej etape pridali dôraz na virtuozitu hrania a progresivitu skladieb a hrali až do roku 2001 technicky prepracovaný a silne progresívny death metal. Skupina zanikla smrťou jej lídra v roku 2001.
Úspech.
Death predali celosvetovo viac ako 1,5 milióna hudobných nosičov, čím sa zaradili medzi najpredávanejších deathmetalových umelcov. Aj preto je skupina považovaná dodnes za najlepšiu v tomto žánri a veľké množstvo kapiel ju cituje ako hlavný vzor.
Tvashtar

Tvashtar je označenie aktívneho vulkanického regiónu na jupiterovom mesiaci Io. Vulkán pomenovaný podľa hinduistického boha Tvastara leží blízko severného pólu mesiaca.
Prieskum.
Sonda Galileo.
Tvashtar študovala v rokoch 1995 - 2002 sonda Galileo. V priebehu tejto doby bol pozorovaný 25 km dlhý, 1 až 2 km široký prúd lávy vytryskujúci z jedného z kráterov, erupcia jazera prehriatej kremičitanovej lávy v najväčšom vulkanickom kráteri a stĺpy vytryskujúceho plynu, ktoré dosahovali výšku 385 km nad povrchom mesiaca a pokrývali oblasti vzdialené až 700 km.
Sonda New Horizons.
Erupciu Tvashtaru vyfotografovala 26. februára 2007 sonda New Horizons pri prelete okolo Jupitera na ceste k Plutu. Sonda objavila enormné 290 km vysoké výtrysky z vulkánu, a zatiaľ nevysvetlenú vláknitú štruktúru zreteľne viditelnú v slnečnom svetle.
132524 APL

132524 APL, skôr známa pod predbežným označením 2002 JF56 je planétka z hlavného pásu planétok. Objekt má priemer zhruba 2,3 kilometra.
New Horizons.
Okolo planétky vo vzdialenosti 101 867 km preletela 13. júna 2006 v 04:05 UTC sonda New Horizons na svojej ceste k Plutu. Pri spektrálnom prieskumu objektu sondou bolo zistené, že planétka patrí do skupiny S (kamenné).
Pomenovanie.
Alan Stern, vedúci vedeckého tímu sondy New Horizons pomenoval planétku podľa Laboratória aplikované fyziky Johna Hopkinsa - APL (""), ktoré túto misii zastrešujú.
Amazon

Amazon môže byť:
Delfínovec

Delfínovec je slovenský názov rodov Platanista, Lipotes, Inia a Pontoporia. Slovenský názov vyplýva z toho, že ide o recentné rody z dnes už neexistujúcej spoločnej čeľade delfínovcovité (Platanistidae) v širšom zmysle.
Esperantista

Esperantista () je človek ovládajúci a používajúci jazyk esperanto.
Boulonská deklarácia, prijatá na prvom Svetovom kongrese esperanta v Boulogne-sur-Mer (Francúzsko) v roku 1905, definuje esperantistu takto: „Esperantistom je každý človek, ktorý vie a používa jazyk esperanto, úplne ľahostajné na aký cieľ.“
Pre niektorých esperantistov bola definícia z Boulonskej deklarácia nedostatočná. Julio Baghy deklaroval: "„Byť esperantistom znamená nie len ovládať jazyk. Je to osud. Misia. Túžba po lepšom svete. Skutočný esperantista sa nestáva, ale rodí a je esperantistom už pred tým, ako sa naučí jazyk.”"
Alternatívne výrazy.
Niektorí esperantisti nemajú výraz „esperantista” radi. Argumentujú tým, že sa v esperante, podľa niektorých učebníc a slovníkov, používa prípona „-ist” vo význame človeka profesionálne sa niečím zaoberajúceho alebo nasledujúceho nejaký ideologický smer. (V skutočnosti ide o častý omyl, prípona „-ist” znamená „osoba, ktorá sa niečím často zaoberá (možno profesionálne)”.) Preto navrhujú používať výraz „Esperanto-parolanto” (doslova "hovoriaci esperantom") lebo to vyjadruje len znalosť jazyka a nehovorí nič o začlenení do esperantského hnutia.
Podľa "Plena manlibro de Esperanta gramatiko" (PMEG), referenčnej príručky esperantskej gramatiky, sa rovnako dobre ako „esperantisto” môže použiť rovnoznačný výraz "Esperantano" (využitie esperantskej koncovky „-an” – „člen skupiny, obyvateľ miesta, stúpenec náuky, osoba patriaca k miestu”), ten však v praxi používaný nie je.
Politologický kabinet Slovenskej akadémie vied

Politologický kabinet Slovenskej akadémie vied bol v rokoch 1990 – 2002 vedeckým odborným pracoviskom Slovenskej akadémie vied. 
Pôvodným zameraním pracoviska bolo dokumentovanie a analýza udalostí rokov 1967 – 1970 a čiastočne i následného obdobia normalizácie pre potreby Komisie vlády SR pre analýzu historických udalostí v rokoch 1967 – 1970. V roku 1992 bol tento výskum zavŕšený spracovaním 12 záverečných štúdií a ich vydaním v trojzväzkovom zborníku "Slovenská spoločnosť v krízových rokoch 1967 – 1970", ako aj vydaním zborníka dokumentov "Slovensko v rokoch 1967 – 1970".
Prvým riaditeľom a zakladateľom kabinetu bol významný slovenský disidentský historik PhDr. Jozef Jablonický, DrSc.
Politologický kabinet SAV sa v roku 2002 transformoval na Ústav politických vied Slovenskej akadémie vied.
Klub konkretistov

Klub konkretistov je spoločenstvo združujúce konkretistických výtvarných umelcov v Česku a na Slovensku.
Vznikol v roku 1967 v Prahe, pôvodne to boli najmä predstavitelia českého a slovenského konštruktívne koncipovaného umenia - konkrétne umenie, kinetické umenie, ktorých teoreticky zaštiťoval teoretik A. Pohribný. Dominujú matematické princípy, seriálnosť... Medzi hlavných predstaviteľov patrili Z. Sýkora (1920 - 2011), R. Kratina, na Slovensku Eduard Antal (1929 - 2011), Štefan Belohradský (1930 - 2012), Jarmila Čihánková (1925), Alojz Klimo (1922 - 2000), Tamara Klimová (1922 - 2004), A. Cepka (1936)... Dnes združuje širší register autorov tvoriacich v oblasti geometrickej abstrakcie - konkrétne umenie, nová geometria, postgeometrická abstrakcia. Z mladších autorov sú to Mária Balážová (1956), V. Hulík (1948) a R. Urbásek (1965).
U.S. Bank Tower

U.S. Bank Tower je druhý najvyšší mrakodrap v Los Angeles. Má výšku 310 metrov a má 73 poschodí.
Staval sa od roku 1987 a dokončený bol v roku 1990.
Bank of America Plaza (Dallas)

Bank of America Plaza je 72-poschodový mrakodrap v americkom meste Dallas, patrí medzi 50 najvyšších budov sveta. Má výšku 281 metrov a 72 poschodí. Obsahuje 177-tisíc m² kancelárskych priestorov. Jeho výstavba sa začala v roku 1983 a dokončená bola v roku 1985.
Herzogtum Lauenburg

Herzogtum Lauenburg () je krajinský okres na juhu Šlezvicka-Holštajnska v Nemecku.
Mestá a obce okresu.
Amt
Swing

Swing je tanečný podžáner jazzu, pozostávajúci z tradičných bluesových černošských prvkov obohatený o belošské vplyvy. Vznik swingu sa datuje po prvej štvrtine 20. storočia, konkrétne v období rokov 1930 až 1935. Swing je aj druh tanca, ktorý vznikal popri tomto hudobnom smere. 
Swingové orchestre, takzvané „big bandy“, mali väčší počet členov ako klasické jazzové kvintetá alebo sextetá. 
Najznámejším swingovým kapelníkom bol Benny Goodman a jeho orchester. Okrem toho, že bol Benny výborným klarinetistom, bol vedúcim viacerých súborov, ktoré hrali swing v jeho klasickej podobe. Benny bol jedným z prvých belochov, ktorý sa presadil v dovtedy hlavne černošskom hudobnom štýle, akými boli jazz, respektíve swing. Hral prevažne vlastné skladby, pričom ich na rozdiel od pôvodných (černošských) interpretov podával s akýmsi novým, európskym nádychom.
Slávne mená swingovej éry.
Big bandy tradične pozostávali z dvoch klarinetov, piatich saxofónov, troch až štyroch trubiek a z jedného až štyroch trombónov. Rytmickú časť zastupovala súprava bicích, kontrabas, gitara a iné nástroje. Nebolo raritou, že big bandy boli rasovo zmiešané súbory s prevahou černochov.
Medzi afroamerickými swingovými big bandmi vynikali hlavne orchestre Counta Basieho, Jimmieho Lunceforda alebo Andyho Kirka a medzi belošskými to boli orchestre Bennyho Goodmana, Jimmyho Dorseya, jeho brata Tommyho Dorseya, Woodyho Hermana a Glenna Millera.
Swing postupne po druhej svetovej vojne zaniká, ostáva už len ako spomienka na tanečných parketoch. Viaceré fúzne vplyvy swingu prechádzajú neskôr do iných jazzových podžánrov, napríklad do bebopu či modálneho jazzu.
Veľmi dôležitý podžáner swingu sa volá rómsky swing ("gypsy swing"), respektíve rómsky džez (gypsy jazz), ktorého hlavným predstaviteľom je gitarista rómskeho pôvodu, rodený Belgičan Django Reinhardt.
Blackbox

Blackbox je správca okien pre unixový X Window System. Je populárny medzi ľudmi hľadajúcimi rýchle, čisté a nenáročné prostredie. 
Napísaný je v C++ a obsahuje úplne originálny kód. 
Bol vytvorený programátorom Bradley T. Hughes-om a je dostupný pod MIT licenciou. 
Momentálne je začlenený do RPM repozitárov Fedory.
Súvisiace projekty.
Existuje niekoľko projektov, založených na Blackboxe.
Náhrady Windows shellu.
Aj keď nezdieľajú žiaden kód, tieto projekty sú tiež inšpirované Blackboxom.
Svalová dystrofia

Svalová dystrofia je znehodnotenie živej hmoty v bunkách a mimo bunky poruchou jej metabolizmu, prípadne jej zloženia. Ide buď o poruchu v rozdelení, množstve alebo zložení súčastí alebo o hromadenie abnormálnych látok. Znehodnotenie sa prejaví abnormálnou činnosťou bunky, ako aj zmenou jej vzhľadu. Starší názov pre túto zmenu je "degenerácia", ešte sa často používa. Dystrofické zmeny sa označujú pridaním koncovky -óza (osis) k názvu orgánu alebo látky napr. steatóza, lipomatóza.
Frederick Winslow Taylor

Frederick Winslow Taylor (* 20. marec 1856, Germantown, Pensylvánia, USA – † 21. marec 1915, Philadelphia) bol strojný inžinier v "Midvale Steel Works". Pôvodne bol kresličom a technickým robotníkom, neskôr sa stal hlavným inžinierom. Je považovaný za otca vedeckého manažmentu.
Pri svojej práce v továrni videl, že robotníci používajú rôzne spôsoby vykonávania rovnakej práce, a že sa nijaká alebo len veľmi malá pozornosť venuje tomu, či má robotník na danú prácu potrebné schopnosti a danosti. V dôsledku toho bola výkonnosť robotníkov nízka, robotníci sa snažili robiť čo možno najmenej a dosiahnuť pokiaľ možno čo najvyššiu mzdu. Taylor dospel k názoru, že vedeckým prístupom je možné zvýšiť výkonnosť robotníkov.
Zameral sa na skúmanie človeka predovšetkým ako objektu riadenia, t. j. na možnosť zvýšiť účinnosť práce robotníkov. Jeho cieľom bolo maximalizovať výsledok ich práce pri minimalizácii jej spotreby. Za dôležitú skutočnosť pokladal materiálnu motiváciu robotníkov. Človeka chápal ako ekonomickú bytosť, ktorú motivujú predovšetkým peniaze.
Na základe svojich pokusov a pozorovaní v rôznych zostavách vypracoval "štyri princípy" pre zvýšenie efektívnosti na pracovisku:
Hlavnou Taylorovou prácou bolo vyše 20-ročné skúmanie „najlepšieho spôsobu“ pre každú prácu, ktorá sa má urobiť. Podstatu tohto vedeckého manažmentu obsiahol do už spomenutých štyroch základných princípov.
Openbox

Openbox je slobodný správca okien pre unixový X Window System licencovaný pod GNU General Public License. 
Openbox bol pôvodne odvodený z Blackboxu 0.65.0, ale bol úplne prepísaný do C a od verzie 3.0 nie je založený na žiadnom kóde Blackboxu.
Je navrhnutý tak, aby bol malý a rýchly. Podporuje mnohé funkcie, ako menu, ktorým môže užívateľ ovládať aplikácie alebo zobrazovať dynamické informácie.
Openbox je štandardným správcom okien v LXDE.
Hlavným autorom Openboxu je Dana Jansens z Carleton University v Ottawe.
Používanie Openboxu.
Openbox umožňuje užívateľom konfigurovať spôsob spravovania okien. Keď je okno zminimalizované, zneviditeľní sa. Na jeho znovuzobrazenie je väčšinou používaná klávesová skratka [Alt] + [Tab] alebo menu Desktop. Bežné je rozširovanie Openboxu ďalšími malými programami, ktoré pridávajú ikony, panely, grafické a iné prvky. 
Konfigurácia.
V codice_1 sú len dva konfiguračné súbory pomenované codice_2 a codice_3.
Ak ich užívatelia nechcú editovať manuálne, môžu väčšinu nastavení upraviť ľahko použiteľným nástrojom, nazvaným ObConf.
Všetky prvky ovládania pomocou myši či klávesnice sú plne konfigurovateľné. Napríklad, ak užívateľ chce, aby sa okno pri kliknutí na tlačidlo "zatvoriť" premiestnilo na plochu 4, môže to urobiť triviálne. 
Systém menu Openboxu má unikátne metódy na použitie dynamických menu. To je realizované použitím výstupu skriptov ako zdroja pre menu. Zakaždým, keď užívateľ posunie kurzor na sub-menu, skript je znovu spustený a následne je vygenerované nové menu. Toto dáva užívateľom a vývojárom viac flexibility než štandardné statické menu, aké sú vo väčšine ostatných manažéroch okien.
Napríklad, dvaja vývojári napísali skript v Pythone, ktorý do submenu vypíše nové správy z GMail účtu.
Venera-8

Venera-8 () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1972. Sonda sa úspešne dostala k Venuši a na povrch planéty vysadila pristávacie puzdro s vedeckými prístrojmi.
Opis sondy.
Sonda vážila a do vesmíru bola vynesená raketou Molnija-M. Skladala sa z obslužného modulu a gulového atmosférického puzdra. Sonda bola optimalizovaná pre atmosférické merania. Obslužný modul vstupoval do atmosféry zároveň s atmosférickým puzdrom a zhorel. Puzdro vysielalo dáta priamo k Zemi.
Konštrukcia sondy.
Planetárna sonda Venera 8 bola postavená v strojárskych závodoch S. А. Lavočkina.
V konštrukcii sondy boli zohľadnené údaje, ktoré získala predchádzajúca sonda Venera-7. Pri stavbe pristávacieho puzdra Venery-7 sa počítalo s atmosférickým tlakom väčším než 150 atmosfér. Podľa údajov získaných pri misii Venera-7 bolo zistené, že reálny tlak atmosféry na povrchu Venuše nepresahuje 105 atmosfér a teplota miesto predpokladaných 540 °C dosahuje 493 °C.
Použitím týchto údajov pri konštrukcii pristávacieho puzdra Venery-8 sa ušetrilo z celkovej hmotnosti pristávacej časti.
Oproti predchádzajúcim misiám bol zdokonalený anténový systém pristávacieho puzdra. Špirálová anténa bola použitá iba pri pristávaní. Po dosiahnutí povrchu bola vysunutá prídavná vysielacia anténa.
Pre meranie úrovne osvetlenia na povrchu Venuše bol pristávací modul vybavený fotometrom IOV-72. Modul pristal na osvetlenej strane planéty. Orbitálna časť sondy sa od Venery 7 nelíšila.
Priebeh letu.
Sonda odštartovala 27. marca 1972 pomocou rakety Molnija-M z kozmodrómu Bajkonur. Zhruba v polovici letu (6. apríla 1972) bola prevedená dráhová korekcia. Po 117 dňoch letu sa pristávacie puzdro oddelilo od obslužného modulu, aby 22. júla 1972 v 08:37 UT vstúpilo do atmosféry Venuše. Vo výške nad povrchom sa otvoril padák o priemeru . V priebehu pristávania vysielala sonda namerané údaje, vo výške 30 –  bol zaznamenaný silný pokles úrovne osvetlenia a vo výške okolo rýchlosť vetra menšia než /s.
Pristatie.
Venera 8 pristála v 09:32 UT v oblasti Vasilisa Regio. Sonda vysielala údaje z povrchu ešte 50 minút a 11 sekúnd. Namerané údaje potvrdili hodnoty zistené sondou Venera-7 – vysoké teploty okolo 470 °C a tlak 90 atmosfér. Fotometrické merania ukázali, že mraky na Venuši sú relatívne vysoko a atmosféra nad povrchom je pomerne čistá. Gama spektrometer určil v povrchovej hornine prítomnosť uránu, tória a draslíka, materiál bol podobný pozemskej žule.
Venera-9

Venera-9 () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1975. Sonda zložená z orbitálnej časti a pristávacieho puzdra sa úspešne dostala na obežnú dráhu Venuše a pristávacie puzdro s vedeckými prístrojmi pristálo na povrchu planéty.
Orbiter.
Orbitálna časť sondy sa skladala z valcovitej časti s dvomi krídlami solárnych panelov a s parabolickou anténou s vysokým ziskom. Ku dnu valca bola pripojená jednotka s pohonným systémom, vrchol valca bol spojený s guľovitým puzdrom s priemerom 2,4 m, ktoré obsahovalo pristávací modul sondy. 
Sonda odštartovala 8. júna 1975 pomocou rakety Proton-K/D z kozmodrómu Bajkonur. Na obežnú dráhu Venuše vstúpila 20. októbra 1975. Úlohou orbitálnej časti bolo sprostredkúvať rádiové spojenie pristávacieho modulu so Zemou a skúmať horné vrstvy atmosféry planéty. Venera 9 sa stala prvou umelou družicou Venuše.
Pristávací modul.
Dňa 20. októbra 1975 sa pristávací modul oddelil od orbitálnej časti a 22. októbra v 05:13 UT pristál na povrchu Venuše blízko Beta Regio na strmom svahu (20°) pokrytom balvanmi. Pristávací modul bol chladený cirkulujúcou kvapalinou, preto vydržal pracovať na povrchu za extrémnych podmienok iba 54 minút. 
Sonda zistila, že vrstva mrakov je vysoká 30-40 km a začína vo výške 30-35 km nad povrchom. Bolo analyzované chemické zloženie atmosféry, kde sa našli molekuly kyseliny chlorovodíkovej, kyseliny fluorovodíkovej a zistila sa prítomnosť brómu a jódu. Z ďalších meraní vyplynulo, že tlak na Venuši dosahoval približne 90 atmosfér (9 MPa), teplota sa rovnala 485 °C, svetelnosť na povrchu dosahovala úroveň porovnateľnú so zamračeným letným dňom na Zemi. Venera 9 bola prvou sondou, ktorá zaslala na Zem čiernobiele snímky z povrchu Venuše. Na nich možno pozorovať, že v atmosfére nie je zjavne viditeľný prach, okolo sondy boli rôzne 30-40 cm veľké kamene bez známok erózie. Naplánované 360° panoramatické obrázky nemohli byť vytvorené, pretože sa u jedného z dvoch fotoaparátov nepodarilo odstrániť kryt šošovky. Na Zem boli odoslané snímky obmedzené na 180°. Túto poruchu mala i Venera 10.
Európska cesta 42

Európska cesta 42 ("E42") je 680 km dlhá európska cesta, ktorá vedie z Francúzska cez Belgicko do Nemecka.
Priebeh.
Francúzsko.
E42 sa začína v francúzskom meste Dunkerque na A25 pokračuje do Lille a do Belgicka. 
Belgicko.
V Belgicku prechádza E42 cez mestá Mons, Charleroi, Liège a Sankt Vith. Prechádza cestami A8, A16, A7, A15, A3 a A27.
Nemecko.
V Nemecku E42 prechádza mestami Wittlich, Bingen na Rýne, Frankfurt nad Mohanom a Aschaffenburg. Prechádza tu cestami A60, A1, B50, A61, A60, A67 a A3.
Fortis Championships Luxembourg 2008

Fortis Championships Luxembourg 2008 bol tenisový turnaj okruhu WTA, ktorý sa hral od 20. októbra do 26. októbra 2008 v Luxembursku v hale na tvrdom povrchu.
Nasadenie.
V zozname sú nasadené hráčky.
Socháňova ulica (Liptovský Mikuláš)

Socháňova ulica je ulica v Liptovskom Mikuláši, na sídlisku Nábrežie. Táto ulica prebieha smerom sever – juh a jej južná tretina zasahuje na sídlisko Dr. A. Stodolu. Pretína sa s Borbisovou ulicou. Na tejto ulici sa nachádza bytový dom s popisným číslom 1747 (D2).
John Pershing

John Joseph Pershing (* 13. september 1860, Laclede, Missouri, USA – † 15. júl 1948, Washington) bol americký generál, veliteľ amerického expedičného zboru. Zúčastnil sa na bojoch v prvej svetovej vojne.
Nikola Pašić

Nikola Pašić () (* 18. december 1846 – † 10. december 1926) bol srbský politik, niekoľkonásobný premiér Srbska a Kráľovstva Srbov, Chorvátov a Slovincov neskoršej Juhoslávie.
Catalina Castañová

Catalina Castañová, skutočné meno "Catalina Castaño Alvarez", (* 7. júl 1979, Pereira, Kolumbia) je súčasná kolumbijská profesionálna tenistka.
Bola

Bola (občas nazývaná ako bolas alebo bolaso) je vrhacia zbraň používaná hlavne k lovu zvierat. Skladá sa z dvoch závaží spojených lanom. Drží sa buď za stred lana spojovacích závaží, alebo za jedno z nich. Pred použitím treba bolu roztočiť, a vo vhodnej chvíli pustiť. Po vypustení sa závažie otáča na opačných stranách od stredu rotácie, a letí smerom k terču. Po zasiahnutí terča sa závažia boli omotajú okolo koristi, ktorá je týmto zákrokom znehybnená.
Rozšírenie.
Bola je najčastejšie spájaná s juhoamerickými pastiermi, bola však používaná aj v Patagónii a Číne.
Venera-10

Venera-10 () bola sovietska planetárna sonda, ktorá v rámci programu Venera skúmala planétu Venuša. Štart sa uskutočnil v máji 1975, niekoľko dní po štarte identickej sondy Venera 9. Sonda zložená z orbitálnej časti a pristávacieho puzdra sa úspešne dostala na obežnú dráhu Venuše a pristávacie puzdro s vedeckými prístrojmi pristálo na povrchu planéty.
Konštrukcia.
Orbitálna časť sondy (Orbiter) sa skladala z valcovitej časti s dvoma krídlami solárnych panelov a s parabolickou anténou s vysokým ziskom. Ku dnu valca bola pripojená jednotka s pohonným systémom, vrchol valca bol spojený s guľovitým puzdrom o priemere 2,4 m, ktoré obsahovalo pristávací modul sondy. 
Prístrojové puzdro.
Hmotnosť puzdra bola asi 1560 kg. Bolo vybavené fotografickým zariadením, padákom, aparatúrou pre vysielanie a príjem dát, sadou senzorov a meracích prístrojov.
Priebeh misie.
Sonda odštartovala 14. mája 1975 pomocou rakety Proton-K/D z kozmodrómu Bajkonúr. Na obežnú dráhu Venuše vstúpila 23. septembra 1975 a vzápätí došlo k oddeleniu pristávacieho modulu. Samotná sonda zostala na orbite vo výške 1620 - 113 900 km a s obežnou dobou 49 hodín sa z nej stala družica Venuše.
Sonda sprostredkovávala spojenie s pristávacím puzdrom, získané údaje odosielala na Zem. Potom pokračovala v doplnkovom programe, ktorý zahŕňal skúmanie horných vrstiev atmosféry. 
Pristávací modul.
Dňa 23. októbra 1975 sa pristávací modul oddelil od orbitálnej časti. Pri brzdení bolo vo výške 100 km zaznamenané preťaženie 168 G. Vo výške 49 km sa oddelil padákový systém a puzdro a 25. októbra v 05:17 UT modul pristál mäkko na povrchu Venuše 2200 km od miesta, kde o tri dni pred tým pristál modul sondy Venera 9. Pristávací modul bol chladený cirkulujúcou kvapalinou. Preto vydržal pracovať na povrchu za extrémnych podmienok iba 65 minút. Zaznamenal svojimi prístrojmi atmosférický tlak 9,02 MPa, teplotu 465 stupňov, rýchlosť vetra 0,8 - 3,5 m/s. Veľa údajov poskytol i počas letu atmosférou. Rovnako ako Venera 9 odoslala na Zem čiernobiele televízne zábery povrchu Venuše. Fotografie nafotené sondou ukazujú ploché lávové kamene medzi nimi bola láva alebo iné zvetrané kamene. Naplánovaná 360° panoramatická snímka okolia nebola prevedená rovnako ako u Venery 9 kvôli problému s odstránením krytu šošovky jedného z dvoch fotoaparátov. Na Zem boli odoslané fotografie obmedzené na 180°.
Hudson

Hudson môže byť:
Geografické názvy.
V Kanade:
V Spojených štátoch amerických
Spanish Harlem

Spanish Harlem, známy aj ako El Barrio a East Harlem, je hlavne nízkopríjmová časť Harlemu v New Yorku, v severovýchodnej časti štvrte Manhattan. Patrí k najväčším prevažne latino komunitám New Yorku. Obsahuje oblasť predtým známu ako Italian Harlem a stále tu žije malá taliansko-americká populácia pozdĺž Pleasant Avenue. Od 50. rokov 20. storočia túto štvrť ovládli obyvatelia portorikánskeho pôvodu, niekedy označovaní ako Nuyoricans. Hranice tejto časti tvoria Harlem River na severe, East River na východe, Východná 96. ulica na juhu a Piata Avenue na západe. Patrí do komunitnej rady Manhattanu č. 11. Hlavný obchodný uzol bola historicky Východná 116. ulica od Piatej Avenue smerom na východ k FDR Drive.
Sabina

Sabina môže byť:
Union Square

Union Square Park (známe aj ako Union Square) je dôležitá a historická križovatka v New Yorku, ktorá sa nachádza na mieste, kde sa v 19 storočí spojili Broadway a Bowery. Dnes toto miesto ohraničuje 14. ulica na juhu, Union Square West na západe, 17. ulica na severe a Union Square East na východe.
Okolo sa nachádza Flatiron District na severe, Chelsea na východe, Greenwich Village a New York University na juhu a Gramercy na východe.